open-index/open-wikipedia-markdown huggingface dataset:
Moctezuma II

**Moctezuma II** (1466 – 30 Junie 1520) was van 1502-1520 die hueyi tlahtoani, die leier van die Asteke.

## Die naam 
duimnael|links|Kaart van die uitbreiding van die Asteekse Ryk deur die eeur heen.
**Moctezuma** word gewoonlik in Spaanse geskrifte gebruik, terwyl **Montezuma** 'n ou Engelse spelling van die naam is. **Motecuhzoma** of **Motecuzoma** is die oorspronklike naam in Nahuatl (uitgespreek as *mo-tek-w-zo-ma*) wat "hy wat homself heerser maak deur sy woede" beteken. Dit stam af van *mo*, derdepersoon besittend, *techuhtli*, "heer", en *zoma*, "bose" of "met gefronsde gesig". Die gebruik van 'n regeringsnommer is slegs bedoel as 'n moderne onderskeid van die ander Moctezuma, na wie as Moctezuma I verwys word. Nog 'n manier om hulle te onderskei, naas die gebruik van Romeinse syfers, is dat Moctezuma I **Motecuhzoma Ilhuicamina** in Nahuatl genoem word en Moctezuma II *Motēcuhzōma Xōcoyōtzin*. Die eerste van hierdie benaminge beteken "eensame wat 'n pyl in die hemel skiet"; *Xocoyotzin* beteken "die geëerde jonge", uit te spreek as *tsjo-ko-jot-zin* (waar *Xocoyotl* eenvoudig "die jonge" of "junior" sou beteken).

## Dade 
Hy het die uitbreiding van die Asteekse Ryk voortgesit en het die gebied van Xoconosco in die huidige Chiapas tot die Landengte van Tehuantepec verower. Hy het onder andere die Zapoteke en Yopi verslaan. Onder Moctezuma II se regering het die Asteekse ryk sy grootste uitbreiding bereik. Vanaf 1519 het hy teen die Spaanse verowering van die Asteekse Ryk onder conquistador Hernán Cortés geveg, maar in 1521 het die Spanjaarde die hoofstad Tenochtitlan verower en Moctezuma II gevange geneem. Ná 'n onsuksesvolle opstand teen die Spanjaarde is Tenochtitlan vernietig en Moctezuma II gesneuwel. Moctezuma II is deur Cuitláhuac opgevolg.

## Bibliografie 
*Swart, Marius  J.: Raar leiers. Stellenbosch: U.U.B., 1967.

## Verwysings
Antioquia

**Antioquia** is 'n departement in die noordooste van Colombia. Die departement het ongeveer 5,3 miljoen inwoners wat *antioqueño* genoem word. Die hoofstad is Medellín. Die goewerneur is Aníbal Gaviria Correa.

## Administratiewe indeling 
### Streke en munisipaliteite 
Antioquia is in nege streke verdeel om die departement se administrasie te behartig. Hierdie streke bevat 'n totaal van 126 munisipaliteite. Die streke met hulle munisipaliteite is:
Oostelike kurper

Die **Oostelike kurper** (*Astatotilapia calliptera*) is 'n varswatervis wat voorkom in die laer Zambezi-, Pungwe-, Buzi- en Saverivier-stelsels. Dit kom ook voor in die Malawimeer se opvanggebied. In Engels staan die vis bekend as die *Eastern river bream*.

## Voorkoms 
Die vis is olyfgroen van kleur met 8-9 donker, vertikale olyf bane oor die lyf. Daar is 'n breë donker streep van die oë tot by die hoek van die bek. Die skubbe in die middel van die vis het blou rante en is geeloranje in die middel. Die onderkant van die kop is blou en die dorsalevin is ligswart met geeloranje kolle op en die rant is rooi. Die stertvin is geel met donker oranje kolle op. Die anale vin is ook ligswart by die basis en word geel na die rante met oranje kolle op.

Broeiende mannetjies het helderblou koppe en die agterste, onderste gedeelte van die lyf is ook blou met 'n geel pens. Daar is helder oranje kolle en blou-en-rooi skynsels op die dorsale- en anale vinne. Die vis word tot 110&nbsp;mm groot.

## Habitat 
Die vis leef in 'n verskeidenheid riviere en moerasagtige areas.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* *Astatotilapia calliptera* by FishBase

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Pharyngochromis

**Pharyngochromis** is 'n genus van visse wat aan die familie Cichlidae behoort. Daar is slegs een spesie wat hoort tot die genus en die spesie kom in Suider-Afrika voor. 'n Kenmerk van die genus is dat daar helder kolle op die mannetjies se analevin is. Hierdie genus lyk baie soos die genus Chetia.

## Spesie 
* Zambezikurper (*Pharyngochromis acuticeps*)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Zambezikurper

Die **Zambezikurper** (*Pharyngochromis acuticeps*) is 'n varswatervis wat voorkom in die Zambezi-, Okavango- en boonste gedeelte van die Saverivier-stelsels. In Engels staan die vis bekend as die *Zambezi river bream*.

## Voorkoms 
Die vis is bruin met swart vertikale bane oor die lyf en helder groen skakerings. Die skubbe op die lyf is donker rooi in die middel met oranje-rooi rante. Daar is bruin kolle op die stertvin en die analevin het 'n oranje rant met helder oranje kolle op. Die vis word tot 220&nbsp;mm lank.

## Habitat 
Die vis word in 'n groot verskeidenheid habitatte aangetref waar daar gewoonlik beskerming is soos plante of boomwortels. Hulle vreet insekte, vissies en eiers en larwes van ander vissies. Hulle is weer die slagoffers van kormorante. Die wyfie is 'n mondbroeier en lê haar eiers in die somer.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakels 
* http://fishbase.org/summary/Pharyngochromis-acuticeps.html
Mont Blanc

duimnael|links|Satellietbeeld van Mont Blanc
**Mont Blanc** (Frans: [mõˈblɑ̃], Italiaans: *Monte Bianco* [ˌmonteˈbi̯aŋko]) is 'n berg in Europa wat op die grens tussen Frankryk en Italië geleë is. Met sy hoogte van 4&nbsp;810 meter is dit die hoogste berg in die Alpe en die Europese Unie en word gewoonlik as die hoogste berg van Europa beskou. Volgens 'n ander definisie van die Eurasiese grens is die Elbroes in die Kaukasus met 5&nbsp;642 meter die hoogste berg van Europa.

## Sien ook 
* Mont Blanc-tonnel

## Verwysings 
## Eksterne skakels 
*
Aconcagua

duimnael|links|Die Aconcagua soos uit die suide gesien
**Aconcagua** (volle naam: *Cerro Aconcagua*) is 'n berg in Suid-Amerika wat in die weste van Argentinië aan die grens met Chili geleë is. Op 'n hoogte van 6&nbsp;962 meter is dit die hoogste berg in die Andes, Suid-Amerika, die Amerikas, die Suidelike Halfrond en die Westelike halfrond. Die Aconcagua is die hoogste berg buite Asië en die 188ste hoogste berg ter wêreld.

## Sien ook 
* Ojos del Salado

## Verwysings 
## Eksterne skakels 
*
Lys van Suider-Afrikaanse varswatervisfamilies

Hier is 'n tabel met al die varswatervisfamilies wat in damme, riviere en mere in Suider-Afrika voorkom. Dit sluit al die riviere noordwaarts tot by die Kunene- en Zambeziriviere in. Van die families het spesies wat ook in die see voorkom.

***** Hierdie familie kom nie natuurlik in Afrika voor nie, maar is ingevoer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van Suid-Afrikaanse visfamilies
* Visordes van Suider-Afrika

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Atlantiese seilvis

Die **Atlantiese seilvis** (*Istiophorus albicans*) is 'n vis wat in die Atlantiese Oseaan voorkom en baie soos die Pasifiese seilvis lyk. Party outeurs beskou die twee visse as dieselfde spesie. Die Atlantiese spesie het langer buik- en stertvinne as die Pasifiese seilvis, maar is kleiner met 'n rekordvangs van 64&nbsp;kg. In Engels staan die vis bekend as *Sailfish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Istiophorus-albicans.html
Mauna Loa

duimnael|links|Mauna Loa op die eiland Hawaii
**Mauna Loa** is 'n aktiewe vulkaan op Big Island (Hawaii), die grootste eiland van die Amerikaanse deelstaat Hawaii, en een van altesaam vyf vulkane waaruit hierdie eiland bestaan. Mokuʻāweoweo, een van talle slakkekeëls op die piekplato, is een van die hoogste punte in die deelstaat op 'n hoogte van 4&nbsp;169 meter (13&nbsp;679 voet) bo seevlak.

Mauna Loa is een van die hoogste bergpieke ter wêreld as 'n mens sy hoogte vanaf die voet meet wat teen 'n diepte van 5&nbsp;800 meter (19&nbsp;000 voet) onder die seespieël van die Stille Oseaan lê. Mauna Loa bereik sodoende 'n totale hoogte van 9&nbsp;969 meter (32&nbsp;709 voet).

In die inheemse Hawaiïese taal beteken *Mauna Loa* letterlik "Lang Berg", 'n verwysing na sy groot uitbreiding oor die hoofeiland van Hawaii.

Mauna Loa staan vandag veral bekend vir sy sterrewagte teen 'n hoogte van 3&nbsp;397 meter.

## Sien ook 
* Mauna Kea

## Verwysings 
## Eksterne skakels 
*
Mount Vinson

[duimnael|links|'n [NASA-satellietbeeld van die Mount Vinson]]
**Mount Vinson** is 'n berg in die Antarktika, wat naby die Antarktiese skiereiland geleë is. Met 'n hoogte van 4&nbsp;892 meter is dit die hoogste berg in die Antarktika. Die Mount Vinson is genoem ná die Amerikaanse senator Carl Vinson, wat die verkenning van die Antarktika bevorder het.

Die berg is tydens 'n vlug van die Amerikaanse Lugmag in 1957 ontdek en op 17 Desember 1966 deur 'n ekspedisie van die Amerikaanse Alpine Club onder Nicholas Clinch met finansiële ondersteuning deur die National Geographic Society vir die eerste keer bestyg.

## Verwysings 
## Eksterne skakels 
*
Neville Alexander

**Neville Alexander** (1936–2012) was 'n Suid-Afrikaanse taalkundige, akademikus en oudstryder teen apartheid. Hy het veeltaligheid bepleit en die ontwikkeling van Suid-Afrika se inheemse tale voorgestaan. In 2008 is hy met die internasionale Linguapax-prys vir sy bydrae tot taalkundige diversiteit en veeltalige onderwys bekroon.

## Vroeë lewe 
Alexander is op 22 Oktober 1936 in Cradock in die Oos-Kaap, Suid-Afrika gebore. Sy ouers was David James Alexander, 'n timmerman, en Dimbiti Bisho Alexander, 'n skoolonderwyser. Sy moeder se ouma was 'n Ethiopiër wat deur die Britte van slawerny gered is.

Hy word by die *Holy Rosary Convent* in Cradock geskool en matrikuleer in 1952. Daarna studeer hy ses jaar aan die Universiteit van Kaapstad, waar hy 'n BA-graad in Duits en Geskiedenis verwerf (1955). Hy voltooi sy Honneurs in Duits 'n jaar later. Daarna doen hy 'n MA in Duits. Sy tesis is oor die Silesiese barokdramaturge Andreas Gryphius en Daniel Caspar von Lohenstein. In 1961 verwerf hy 'n PhD van die Universiteit van Tübingen met 'n verhandeling oor die stylverandering in die dramatiese werk van Gerhart Hauptmann.

## Apartheidsjare 
Teen 1957 was Alexander reeds geradikaliseer en 'n lid van die Cape Peninsula Students' Union, 'n affiliasie van The Non-European Unity Movement of South Africa. Hy het by die African Peoples Democratic Union of Southern Africa (APDUSA) aangesluit wat in 1960 gestig is. Hy is egter in 1961 uit APDUSA geskors en saam met Dulcie September, Ottilie Abrahams en Andreas Shipinga, onder andere, 'n studiegroep van nege lede in Julie 1962, bekend as die Yu Chi Chan-klub (YCCC); *Yu Chi Chan* is die Chinese naam vir guerrilla-oorlogvoering, wat Mao Zedong gebruik het. Die YCCC het laat in 1962 ontbind en is vervang deur die Nasionale Bevrydingsfront, wat Alexander mede-stigter was in 1963. In 1964 is hy gearresteer en skuldig bevind aan sameswering om sabotasie te pleeg. Hy is vanaf 1964 tot 1974 op Robbeneiland aangehou.

## Ná Apartheid 
In 2008 ontvang Alexander die Linguapax-prys. Die prys word jaarliks sedert 2000 toegeken vir bydraes tot taalkundige diversiteit en veeltalige onderwys. Volgens die sitaat het hy meer as 20 jaar van sy beroepslewe gewy om meertaligheid in 'n post-Apartheid Suid-Afrika te bevorder en het hy een van die groot voorstanders van taalkundige diversiteit geword.

Hy het in 2005 omstrede uitlatings gemaak en onder andere 'n deelnemer van die Afrikaanse Taalberaad op Stellenbosch uitgejou met: "''Die Afrikaner is 'n lyk. Dis net jy wat nog daaraan glo omdat jy oningelig is.''"

Hy was ook 'n voorstander vir die herstandaardisering van Afrikaans.

## Dood 
Alexander is op 27 Augustus 2012, op 75-jarige ouderdom, na 'n lang siekbed aan kanker oorlede.

## Publikasies 
Sy boeke sluit in:
* One Azania, One Nation: The National Question in South Africa, 1979, 
* An Ordinary Country: Issues in the Transition from Apartheid to Democracy in South Africa, 2003, 
* Thoughts on the New South Africa, 2013 (postuum), 

## Verwysings 
## Eksterne skakels 
* Lys van publikasies
* Lank lewe Neville Alexander!
Denali

duimnael|links|upright|William McKinley
**Denali** (Engels: dɨˈnɑːli]), tussen 1917 en 2015 amptelik **Mount McKinley** genoem, is 'n berg in Noord-Amerika wat in die Amerikaanse deelstaat Alaska geleë is. Met 'n hoogte van 6&nbsp;190 meter is dit die hoogste berg in die Rotsgebergte, Noord-Amerika en die Verenigde State. Denali is oorspronklik genoem ná die 25ste President van die Verenigde State van Amerika, William McKinley, maar het in 2015 sy huidige naam verkry. Denali beteken in Athapaskies *die grote* of *die hoë* en is die oorspronklike naam wat in Alaska gebruik is.

## Verwysings 
## Eksterne skakels 
*  
*
Tenochtitlan

**Tenochtitlan** (Nahuatl: *Tenōchtitlan*, [te.noːʧ.'ti.tɬan]; letterlik: "Stad van Ténoch"; Spaans: [ˈmexiko tenotʃˈtitlan], ) was van die 14de eeu tot 1521 die hoofstad van die Asteke, totdat dit deur Spaanse conquistadores onder Hernán Cortés verower en vernietig is.

duimnael|links|Afbeelding van Meksiko-Tenochtitlan uit die *Codex Mendoza*
duimnael|links|Gerekonstrueerde ligging van Tenochtitlan in die Texcocomeer
Vermoedelik het die stad aan die begin van die 16de eeu 'n bevolking van meer as 100&nbsp;000 gehad en was dus die grootste stad van die Amerikas en een van die grootste stede wêreldwyd. Die Meksikaanse hoofstad Meksikostad is op die ruïnes van Tenochtitlan herbou. Die paar oorblywende ruïnes in die moderne stadsentrum is in 1987 deur Unesco as wêrelderfenisgebied gelys.

## Ligging 
Tenochtitlan was op verskeie eilande aan die weste van die Texcocomeer geleë, wat 2240 meter bo seevlak in die Vallei van Meksiko lê. In die noorde, ooste en suide is die vallei deur 'n bergreeks omring, wat deur die vulkane Popocatépetl en Iztaccíhuatl oorheers word. Die stad was met vyf damme in die noorde, weste en suide met die vasteland verbind. Op 'n naburige eiland, wat net deur 'n kanaal van die stad geskei was, was die aanvanklik onafhanklike stad Tlatelolco geleë.

Vandag bestaan die Texcocomeer nie meer nie, wat deur die Spanjaarde geleidelik gedreineer is. Net in Xochimilco in die suide van Meksikostad vorm klein waters 'n laaste oorblyfsel van die meer.

## Galery 

Tenochtitlan Glyph ZP.svg|Asteekse hiëroglief van Tenochtitlan

## Verdere leesstof 
*  
*  
*  

## Eksterne skakels 
*
Yasmin Levy

**Yasmin Levy** (Hebreeus: יסמין לוי), gebore op 23 Desember 1975 in Jerusalem, is 'n Israeliese sanger-liedjieskrywer van Judeo-Spaanse musiek.

Yasmin Levy is gebore in 'n ​​Sefardiese familie van Izmir, Turkye. Haar vader, Itshak (Isak) Levy (1919-1977)  was 'n komponis en hassan (kantor), en ook 'n pionier navorser in die lang en ryk geskiedenis van die Ladino musiek en kultuur van die Spaanse Jode en sy diaspora, synde die redakteur van Ladino taal tydskrif Aki Yerushalayim. Sy sing in Ladino, Hebreeus en Spaans.

## Diskograpie 
[duimnael|180px|regs|Yasmin Levy in 'n konsert in [Warskou, September 2008 (Mano Suave World Tour)]]
### Albums 
* 2004: *Romance & Yasmin*
* 2005: *La Judería*
* 2006: *Live at the Tower of David, Jerusalem*
* 2007: *Mano Suave*
* 2009: *Sentir*
* 2012: *Libertad* (release date: Oktober 2012)

### Liedjies vir films opgeneem 
* 2011: *Jaco*, vir My Sweet Canary  (met Tomer Katz)
* 2011: *Una Pastora*, vir My Sweet Canary (met Mumin Sesler)

### Samewerking 
* 2008: *Tzur Mishelo Achalnu*, vir Avoda Ivrit 2, met Shlomo Bar.
* 2010: *Tzur Mishelo Achalnu*, vir Kol HaNeshama, met Shlomo Bar.
* 2012: *Yigdal*, vir Yehuda Halevi Pinat Ibn Gabirol - The Collection.

## Verwysings 
## Eksterne skakels 
*Yasmin Levy se webwerf
Pieter du Preez

**Nicolas Pieter du Preez** (gebore 1979 / 1980) is 'n Suid-Afrikaanse atleet en handfietsrenjaer. Hy was deel van Suid-Afrika se Paralimiese span tydens die Somerspele 2012 en Somerspele 2020. Hy is op 6 Oktober 2003 op 'n fiets deur 'n motor raakgery en is nou 'n kwadrupleeg. Du Preez het beperkte beweeglikheid in sy boonste ledemate en kan glad nie sy vingers beweeg nie.

Hy het 'n silwermedalje tydens die 2011 IPC Atletiek Wêreldkampioenskap in die mans 200-meter gewen.

Du Preez het tydens die Paralimpiese Somerspele 2012 in die 100&nbsp;meter se T51-afdeling meegeding. Tydens die Paralimpiese Somerspele 2020 het hy in die fietsry se H1-padtydtoets die goue medalje gewen.

## Verwysings
Chichén Itzá

**Chichén Itzá** (Spaans: [tʃiˈtʃen iˈtsa]; Mayathan: ''Chi'ch'èen Ìitsha'', [tɕʰiʔtɕʼèːn ìːtsʰaʔ], letterlik: "aan die rand van die Itzáfontein") is een van die belangrikste ruïnes op die Meksikaanse Yucatán-skiereiland. Die stad dateer uit die latere Majatydperk en is sowat 120 kilometer oos van die hoofstad Mérida in die Meksikaanse deelstaat Yucatán geleë.

duimnael|links|Ligging van Chichén Itzá op Yucatan
duimnael|links|Kaart van Chichén Itzá
Met 'n amptelike oppervlak van 1547 hektaar is Chichén Itzá een van die grootste argeologiese vondsplekke in Yucatán. Die sentrum word deur talle monumentale voorstellingstelsels met 'n godsdienstige en politieke agtergrond beheers, wat deur die behuisingskomplekse van die boonste bevolkingsklas omring word. Die hele terrein word deur 'n groot, grotendeels bewaarde Trappiramide gekenmerk.

Tussen die 8ste en die 11de eeu moet hierdie stad 'n nasionaal belangrike rol gespeel het. Hoe dit gelyk het, kon tot vandag nog nie presies bepaal word nie. Dit is uniek hoe verskillende argitektoniese style in Chichén Itzá langs mekaar vertoon. Benewens geboue in 'n gewysigde Puuc-styl is daar ontwerpe wat Tolteekse kenmerke toon. In die verlede is dit dikwels aan 'n direkte invloed van emigrante uit Sentraal-Meksiko en oorwinnaars van Tula toegeskryf. Vandag word dit egter aan diffusionistiese modelle met 'n verreikende gelyktydigheid van verskillende style in die monumentale geboue toegeskryf.

Chichén Itzá was een van die grootste Majastede en waarskynlik een van die mitiese groot stede, of *Tollans*, waarna in die latere Meso-Amerikaanse letterkunde verwys word. Die stad kan die mees uiteenlopende bevolking in die Majawêreld gehad het, 'n faktor wat tot die verskeidenheid aan argitektoniese style op die terrein kon bygedra het. Die ruïnes van Chichén Itzá is federale eiendom, en die bestuurderskap van die terrein word deur Meksiko se *Instituto Nacional de Antropología e Historia* ("Nasionale Instituut vir Antropologie en Geskiedenis") gehandhaaf. Die land onder die monumente was in privaat besit tot 29 Maart 2010, toe dit deur die deelstaat Yucatán aangekoop is.

Die Voor-Spaanse stad van Chichén Itzá is in 1988 deur Unesco as wêrelderfenisgebied gelys. Dit is die tweede mees besoeke argeologiese terrein in Meksiko net na Teotihuacán, met sowat 2,6 miljoen besoekers in 2017. Op 30 Maart 2015 is die argeologiese terrein by die Internasionale Register van Kulturele Eiendom onder spesiale beskerming van die Haagse Konvensie oor die Beskerming van Kulturele Eiendom tydens Gewapende Konflikte gelys.

## Verwysings 
## Verdere leesstof 
*  
*  
*  
*  

## Eksterne skakels 
*  
*
Fitzroy North

**Fitzroy North** is 'n voorstad van Melbourne, Victoria, Australië, 4&nbsp;km noord-oos van Melbourne se sentrale sakegebied op . Die Plaaslike Regering Area is die stede van Moreland en Yarra. Volgens die 2011-sensus het Fitzroy North 'n bevolking van 11&nbsp;473 inwoners.
Braam Raubenheimer

**Abraham Jacobus (Braam) Raubenheimer** (1920-2014) was 'n Suid-Afrikaanse politikus en die minister van Waterwese en Bosbou in die kabinet van president John Vorster.

Raubenheimer is in 1920 naby Vryburg gebore. Hy het in 1938 aan die Hoërskool Belfast gematrikuleer en daarna die graad BSc Agric aan die Universiteit van Pretoria verwerf.

Hy was vanaf 1966 tot 1980 LV vir Nelspruit, vanaf 1971 tot 1976 adjunkminister van Bantoe Ontwikkeling en vanaf 1976 tot 1980 Minister van Waterwese en Bosbou. 

Die Braam Raubenheimerdam in die Krokodilrivier naby Lydenburg is na hom vernoem. Die dam se naam is later na die Kwenadam verander.

Hy is ook die skrywer van die boek "My Afrikaner Pad & Nalatenskap", wat in 1999 verskyn het.

Raubenheimer is op 8 Julie 2014 op 93-jarige ouderdom aan kanker oorlede. Hy word deur sy vrou en vyf dogters oorleef.

## Verwysings
Uxmal

**Uxmal** (Mayathan: *Óoxmáal*, [óˑʃmáˑl], Spaans: [ʊʃ.ˈmal]) verwys na die ruïnes van 'n voormalige groot en kultureel belangrike Majastad in Meksiko. Die naam *Uxmal* is moontlik afgelei van die Mayathanse word *ox-mal* wat "drie keer" beteken. Die ruïnes is in die effens golwende karstlandskap Puuc (Mayathan: ''pu'uk*) op die Yucatán-skiereiland in die gelyknamige Meksikaanse deelstaat sowat 80&nbsp;km suid vanaf Mérida geleë.

duimnael|links|Ligging van Uxmal op Yucatan
duimnael|links|Kaart van Uxmal
Uxmal word as een van die belangrikste argeologiese terreine van die Majabeskawing beskou, saam met Palenque, Chichén Itzá en Calakmul in Meksiko, Caracol en Xunantunich in Belize, en Tikal in Guatemala. Dit is in die Puuc-streek geleë en word as een van die mees representatiewe Majastede vir dié streek se argitektoniese styl beskou. Sy geboue is bekend vir hul grootte en versierings. Antieke paaie, *sacbes'' genoem, verbind die geboue met mekaar en is ook na ander stede in die omgewing, soos Chichén Itzá in hedendaagse Meksiko, Caracol en Xunantunich in hedendaagse Belize, en Tikal in hedendaagse Guatemala gebou.

Die stad het sy goue eeu aan die einde van die Laat-Klassieke tydperk in die 9de en vroeë 10de eeu beleef, maar is reeds een of twee eeue later heeltemal verlaat. Die geboue word deur die "Piramide van die Towenaar" oorheers, wat soos die meeste ander geboue in Uxmal tydens die vestiging van die stad weer en weer herbou en uitgebrei is. Die sogenaamde "Goewerneur se Paleis" is die mees kragtige enkele gebou en is geleë op 'n hoë platform. Uxmal is een van die mees besoekte Majaruïnes en deur restourasie van geboue bied dit 'n goeie insig in die oorspronklike voorkoms van die stad.

Uxmal se geboue is kenmerkend vir die Puuc-stil, met gladde, lae mure wat op versierde friese oopmaak, gebaseer op voorstellings van tipiese Majahutte. Dit word voorgestel deur kolomme (wat die riete vir die mure van die hutte verteenwoordig) en sweefstokvormige (wat die rietdakke verteenwoordig). Verweefde slange en in baie gevalle tweekopige slange is vir maskers van die reëngod Chaac gebruik; sy groot neuse verteenwoordig die strale van die storms. Gevederde slange met oop toutjies word getoon toe hulle dieselfde mense verlaat. In sommige stede kan ook die invloed van die Nahua gesien word, wat aanhangers van die kultus van Quetzalcoatl en Tlaloc was. Hierdie is geïntegreer met die oorspronklike elemente van die Puuc-tradisie.

Die geboue trek voordeel uit die terrein om hoogte te kry en belangrike volumes te bekom, insluitende die Piramide van die Towenaar, met vyf vlakke, en die Goewerneurspaleis, wat 'n oppervlakte van meer as 1&nbsp;200&nbsp;m² (12&nbsp;917&nbsp;vt²) beslaan.

Die Voor-Spaanse stad van Uxmal is in 1996 deur Unesco as wêrelderfenisgebied gelys.

## Verdere leerstof 
*  
*  
*  

## Eksterne skakels 
*  
*
Haketia

duimnael|links|'n Brief in Haketia van Tangier, 1832
**Haketia** (Hebreeus: חקיטייה, Arabies: حاكيتيا) is 'n bedreigde Joods-Marokkaanse Romaanse taal, ook bekend as *Djudeo-Español* of *Ladino Occidental* (westelike Ladino). Dit is versprei oor die hele noorde van Marokko soos in Tétouan en Tangier en die Spaanse dorpe Ceuta en Melilla. In Ceuta en Melilla het dit gedeeltelik die status van 'n amptelike taal gehad voor dit vanaf 1860 deur moderne Spaans verdring is. 'n Variant van Haketia word ook in Algerië (Oran) gepraat en staan bekend as Tetuani.

## Sien ook 
* Sefardiese Jode

## Verwysings 
## Eksterne skakels 
* La ẖaketía
Lys van Nasionale Erfenisgebiede in Limpopo

Dit is 'n lys van die Nasionale Erfenisgebiede in Limpopo soos erken deur die Suid-Afrikaanse Erfenishulpbronagentskap.

|}
Río Paraná

Die **Río Paraná** (Guaraní: *Ysyry Parana*, Portugees: *Rio Paraná*), is 'n groot suid-vloeiende rivier in Suid-Amerika. Die rivier, met 'n lengte van 4&nbsp;880&nbsp;km, is die tweede langste rivier in Suid-Amerika ná die Amesonerivier. Die naam van die rivier is afgelei van die Tupí-frase *para rehe onáva*, wat beteken "soos die meer" (dit is, "so groot soos die meer").

[duimnael|links|Satellietbeeld van die Río Paraná, die [Río Paraguay en die Río Uruguay]]
Die Río Paraná ontstaan deur die saamvloei van die Rio Paranaíba en die Rio Grande aan die plek, waar die Brasiliaanse deelstate Minas Gerais, São Paulo en Mato Grosso do Sul 'n drielandepunt vorm. Aansluitend vloei die rivier 619&nbsp;km in suidwestelike rigting, waar dit baie damme deurvloei. Later bereik die Río Paraná Saltos del Guaira in Paraguay. Vir die volgende 200&nbsp;km vorm die rivier die grens tussen Paraguay en Brasilië, voordat die Rio Iguaçu in die Río Paraná uitmond. Vanaf hier vorm die Río Paraná die grens tussen Paraguay en Argentinië. Die rivier vloei verdere 468&nbsp;km in suidelike rigting, voordat dit vir 820&nbsp;km in westelike rigting vloei. Aansluitend mond die Río Paraguay, die rivier se grootste sytak, in die Río Paraná uit. Vanaf hier vloei die rivier vir 820&nbsp;km in suidelike rigting deur Argentinië, met 'n klein terugdraai in oostelike rigting naby Rosario. Aansluitend vloei die Río Paraná 500&nbsp;km in suidoostelike rigting, voordat die rivier saam met die Río Uruguay in die Rio de la Plata saamvloei, wat naby Buenos Aires in die Atlantiese Oseaan uitmond.

## Verwysings 
## Eksterne skakels
Groot Skeurvallei

duimnael|links|Kaart van die Groot Skeurvallei
[duimnael|[NASA-Satellietbeeld van die Groot Skeurvallei]]

Die **Groot Skeurvallei** is 'n skeurvallei in Oos-Afrika wat die grootste van sy soort in die wêreld is. Hoewel die term nog redelik algemeen is, word dit deesdae selde in geologie gebruik omdat dit beskou word as twee aparte, maar verwante, skeurstelsels waarvan die Oos-Afrikaanse Skeur een is. 

Die skeurvallei is bykans 5600&nbsp;km lank en strek van die Afar depressie in die Horing van Afrika tot by die mond van die Zambezirivier. Die meeste van die groot mere van Afrika lê in die Groot Skeurvallei. Daar is drie punte van die Skeurvallei wat laer as seevlak is: die Danakil depressie en die bodems van die Malawi en Tanganyikamere. 

Die Skeurvallei gaan deur Eritrea, Djiboeti, Ethiopië, Kenia, Uganda, Tanzanië, Malawi en Mosambiek. Die gedeelte van Eritrea deur Ethiopië staan bekend as die Abessiniese skeurvallei, die gedeelte vanaf Ethiopië deur Kenia tot in Tanzanië staan bekend as die Oostelike skeurvallei en die gedeelte vanaf Uganda tot by Malawi as die Westelike skeurvallei. 

## Abessiniese skeurvallei 
Hierdie gedeelte van die skeurvallei begin by Djiboeti. Hier kom drie tektoniese plate byeen: Afrika plaat, Indiese plaat en die Arabiese plaat. Die skeurvallei volg hiervandaan 'n suidwestelike rigting en verdeel Ethiopië in twee tot by Turkanameer. Daar is agt kleiner mere slegs in hierdie gedeelte van die skeurvallei en die Awashrivier vloei ook in die Abessiniese skeurvallei en mond uit in die Abbemeer. Net wes van Djiboete is die Danakil depressie. Die depessie se laagste punt, die Assalmeer, is 155 meter onder seevlak en is die laagste punt in Afrika.

## Oostelike skeurvallei 
Die Oostelike skeurvallei sluit Turkanameer in, in die noorde van Kenia en strek suidwaarts tot by die grens met Tanzanië. Suid van die grens sluit dit die Natronmeer en die vulkaan Ol doinyo in. Dit sluit ook verskeie kleiner mere in. Suid van die Tanzaniese grens staan die vallei ook bekend as die *Gregory Skeurvallei*. Die skeurvallei sluit dan aan by die Westelike skeurvallei net noord van die Malawimeer.

## Westelike skeurvallei 
Die Westelike skeurvallei is ongeveer 600 myl lank. Dit begin by die Albertmeer en het hier geen sigbare verbinding met die Oostelike skeurvallei nie. Die vallei strek suidwaarts en sluit die Edward-, Kivu, Tanganjika-, Rukwa- en Malawimere in. Net noord van die Malawimeer, in die suidelike hooglande van Tanzanië, sluit die vallei by die Oostelike skeurvallei aan. 

## Nyasa skeurvallei 
Van waar die Oostelike en Westelike valleie bymekaar kom, is die vallei nog 400 myl lank tot waar dit eindig by die monding van die Zambezirivier. Hierdie gedeelte van die Groot Skeurvallei staan as die Nyasa skeurvallei bekend. Die Malawimeer se oorloop is die Shirerivier wat suidwaarts in die Nyasa skeurvallei vloei tot by die saamvloei met die Zambezirivier. In die suide van Malawi vloei die Shirerivier deur die Malombemeer.

## Bron 
* ''Africa's Great Rift Valley'' Nigel Pavitt. 2001. 

## Eksterne skakels
Charl Bouwer

**Charl Bouwer** is 'n paralimpiese swemmer van Suid-Afrika wat hoofsaaklik aan die kategorie S13-item deelneem. Hy het aan verskeie Paralimpiese Speles deelgeneem en in die proses verskeie medaljes gewen.

## Paralimpiese Somerspele 2004 
Bouwer neem vir die eerste keer in 2004 aan die Paralimpiese Spele deel. Hier swem hy die 100m rugslag, 200m individuele medly, en 400m vryslag, maar kon geen medaljes inpalm nie.

## Paralimpiese Somerspele 2008 
Vier jaar later, tydens die  Spele van 2008 neem hy aan verskeie items deel, waaronder die 50m vryslag, 100m vryslag, 100m borsslag en 100m rugslag. Hy neem ook aan die 400m vryslag deel, waartydens hy nie net 'n goue medalje verower nie, maar ook die wêreldrekord verbeter.

## Paralimpiese Somerspele 2012 
Tydens die Spele van 2012 wen hy sy tweede goue medalje. Die keer in die mans 50m vryslag (S13).

## Verwysings
Eksponent

In die wiskunde is 'n **eksponent** (vanuit Latyns *exponere*: om buite te plaas) die aantal kere wat die grondtal in 'n magsverheffing met homself vermenigvuldig word om die resultaat te verkry.

Voorbeeld : 7^{4} = 7\cdot7\cdot7\cdot7 = 2401
Hierin is die eksponent 4.

Die wiskundige funksie wat 'n eksponent as 'uitkoms' gee is die logaritme. 

Voorbeeld:  {}^7\!\log 2401 = 4 \Leftrightarrow 7^4 = 2401
Natuurlike logaritme

Die **natuurlike logaritme**, of **neperse logaritme**, is 'n spesiale geval van die wiskundig gedefinieerde logaritme. Die natuurlike logaritme het die wiskundige konstante e ('n simbool wat deur Leonhard Euler gedefinieer is) as grondtal. Die natuurlike logaritme word in meer prakties gerigte situasies aangedui deur **ln** (*logaritmus naturalis*), maar mens skryf ook wel **log** in vakgebiede waar dit vanselfsprekend is dat die natuurlike logaritme bedoel word. Die term 'natuurlike logaritme' is afkomstig van die Duitse wiskundige Nikolaus Mercator.

Die natuurlike logaritme van die getal *x*, is dus:
: \ln(x) = \log_\mathrm{e}(x)

Dit kan ook soos volg geskryf wordː

: \ln(x) = {}^\mathrm{e} \! \log(x)

Dieselfde rekenreëls wat vir logaritme met enige ander grondtal geld, geld ook vir natuurlike logaritmes.

: e = 2.718281828

In Microsoft Excel word dit soos volg gebruikː

: =EXP(1) = 2.718281828

## Eienskappe 
Die natuurlike logaritme het 'n aantal spesiale eienskappe, soos:
* die afgeleide is \frac {\mathrm{d} \ln(x)}{\mathrm{d}x} = \frac{1}{x}
* die inverse funksie is die e-mag, dus \mathrm{e}^{\ln(x)}=x.
* As *a* 'n algebraïese getal is, dan is \ln(a) 'n transendentale getal. Dit volg uit die stelling van Lindemann-Weierstrass.

## Reëls 
Die volgende is 'n opsomming van reëls vir logaritme en natuurlike logaritmeː

## Sien ook 
* Logaritme
John Napier

**John Napier**, ook bekend onder die naam *John Neper* (1 Februarie, 1550 - 4 April 1617), was 'n Skotse wiskundige wat veral bekend geword het vir die uitvinding van logaritmes. Hy is gebore in Edinburg.

Hy was die seun van Archibald Napier, 'n bekende waarnemende regter en eienaar van die Skotse landgoed Merchiston. John studeer aan die St Andrews universiteit, maar spandeer ook 'n geruime tyd in ander Europese lande waar hy vermoedelik sy studies voortgesit het.

Hy was 'n oortuigde protestant en het 'n passie vir teologie gehad. In 1593 publiseer hy 'n religieuse werk met die titel *Plaine Discovery of the Whole Revelation of St. John* wat in Nederlands, Frans en Duits vertaal is, waarna hy ook op die vasteland bekendheid verwerf het.

Hy het hoofsaaklik wiskunde uit die liefde vir die saak beoefen.

## Lys van werke 
* (1593) *A Plaine Discovery of the Whole Revelation of St. John*
* (1614) *Mirifici logarithmorum canonis descriptio* (Edward Wright se Engelse vertaling is in 1616 gepubliseer).
* (1617) *Rabdologiæ seu Numerationis per Virgulas libri duo*
* (1619) *Mirifici logarithmorum canonis constructio* (geskryf voor die *Descriptio*; deur sy seun Robert gepubliseer)
* (1839) *De arte logistica*
New Era (Namibië)

duimnael|New Era voorblad

Die ***New Era*** is 'n daaglikse nasionale koerant wat deur die regering van Namibië besit word. Die koerant is een van die vier nasionale koerante wat daagliks gepubliseer word. Dit word in Engels en vyf inheemse tale geskryf. 

*New Era* het 'n gewone sirkulasie van 9,000, tot 11,000 op Vrydae. New Era is in 1991 as 'n weeklikse koerant gesig, en is later elke tweede week uitgegee. Sedert 2004 verskyn dit daagliks. *New Era* word gepubliseer in Engels  en vyf inheemse tale: Herero, Oshiwambo, Damaras/Nama, Silozi, and Khwedam.

## Verwysings 
## Eksterne skakels 
* Die koerant se webtuiste
Erwin Rommel

**Erwin Johannes Eugen Rommel** (15 November 1891–14 Oktober 1944), algemeen bekend as die **Woestynvos** (*Wüstenfuchs*), was 'n Duitse Veldmaarskalk van die Tweede Wêreldoorlog. Hy is deur beide sy eie troepe en die vyande teen wie hy geveg het gerespekteer.

Hy was 'n hoogs gedekoreerde offisier in die Eerste Wêreldoorlog, en is bekroon met die *Pour le Merite* vir sy prestasies op die Italiaanse-veldtog. In die Tweede Wêreldoorlog, het hy homself verder onderskei as die bevelvoerder van die 7de Pantserdivisie (Wehrmacht) tydens die inval van Frankryk in 1940. Dit was egter sy leierskap van die Duitse en Italiaanse magte in die Noord-Afrikaanse veldtog wat die legende van die *Desert Fox* gestig het. Hy is beskou as een van die mees bekwame bevelvoerders van woestyn-oorlogvoering in die konflik. Hy het later bevelvoerder geword van die Duitse magte wat die Geallieerde magte se inval van Normandië sou teenstaan.

[duimnael|links|upright|Erwin Rommel 1942 in [Noord-Afrika]]
As een van die paar generaals wat konsekwent teen die Westerse Geallieerdes geveg het (hy is nooit na die Oos-Front gepos nie), word Rommel beskou as 'n menslike en professionele soldaat. Sy *Afrika Korps* is nooit van enige oorlogsmisdade beskuldig nie. Soldate gevang tydens sy Afrika-veldtog is, na berig, menslik behandel. Verder het hy die *Commando Order* om Joodse soldate en burgerlikes in alle teaters van sy bevel gevang dood te maak bloot geïgnoreer.

Laat in die oorlog is Rommel verbind met die 20 Julie-sameswering om Adolf Hitler te vermoor. Omdat Rommel wyd bekend was, het Hitler verkies om hom stil te elimineer. Rommel het ingestem om selfmoord te pleeg deur die neem van 'n sianiedpil, in ruil vir die versekering dat sy familie gespaar sou word.
Eksponensiële funksie

regs|duimnael|250px|Die eksponensiële funksie is vlak (naby 0) vir negatiewe waardes van x, maar word vinnig groter by hoër, positiewe waardes van x.

Die **eksponensiële funksie**, genoteer as **exp(x)** of **ex**,  is soos die naam aandui, 'n funksie van die eksponent wat die getal *e* as grondtal gebruik, en wat ook die grondtal van die natuurlike logaritme is. Die **eksponensiële funksie** is 'n belangrike en veel gebruikte funksie in wiskunde.

## Formele definisie 
Die eksponensiële funksie kan op verskillende wyses formeel gedefinieer word. Enkele van die gangbare definisies sluit in:

* as 'n oneindige reeks
: e^x = \sum_{n = 0}^{\infty} {x^n \over n!} = 1 + x + {x^2 \over 2!} + {x^3 \over 3!} + {x^4 \over 4!} + \cdots
* as die  limiet van 'n ry:
: e^x = \lim_{n \to \infty} \left(1 + {x \over n} \right)^n
* as unieke oplossing van die beginwaardeprobleem
: f'(x)=f(x)\! \quad , \quad f(0)=1

Die eksponensiële funksie is altyd positief (groter as nul) en neem toe met groter wordende x-waardes. Die grafiek van die funksie raak egter nooit aan die x-as nie, hoewel hy dit benader. Die eksponensiële funksie is die inverse van die natuurlike logaritme, ln(*x*), was gedefinieer is vir alle positiewe waardes van *x*.
FC Nordsjælland

**FC Nordsjælland** is 'n sokkerspan in die Deense dorp Farum. Die klub is 'n saamsmelting van al die klubs in die noorde van die eiland Seeland (Deens: Sjælland). Tot 2003 het die klub *Farum BK* geheet. Die span se tuisveld is die Farum Park, wat 'n kapasiteit van 10&nbsp;000 toeskouers het.

*FC Nordsjælland* speel in die Deense Superligaen en het in 2012 vir die eerste keer die Deense kampioenskap gewen. In die seisoen 2012/13 speel die span dan ook in die UEFA Champions League.

## Erelys 
* **Kampioen van Denemarke (1)**
: 2011/12
* **Deense Beker (2)**
: 2010, 2011

## Bekende sokkerspelers 
*  Mads Junker
*  Jonathan Richter
*  Ragnvald Soma
E (wiskunde)

duimnael|Die natuurlike logaritme van e, ln(e), is gelyk aan 1

Die getal of die wiskundige konstante **e** is die grondtal van die natuurlike logaritme en word dikwels gedefinieer as:

:e = 1 + \frac{1}{1} + \frac{1}{1\times 2} + \frac{1}{1\times 2\times 3} + \frac{1}{1\times 2\times 3\times 4}+\cdots.

Die waarde van *e* kan ook bereken word deur::

:e=\lim_{n\to\infty}\left(1 + \frac{1}{n}\right)^n

Die getal *e* word ook die konstante van Neper (Napier) genoem, na die uitvinder van die logaritme, die Skotse wiskundige John Napier wat e omstreeks 1600 tydens sy werk aan een van die eerste rekenliniale teëkom het. Die getal *e* word deur die Switserse wiskundige Leonhard Euler die eksponensiële getal genoem, vandaar vermoedelik die naam. Euler maak die eerste grondige studie van *e* en het op sy eie byna alle belangrike eienskappe daarvan ontdek.

By benadering is die waarde van *e*:
:*e* = 2,718281828459...
Albertmeer

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
Die **Albertmeer** (Engels: *Lake Albert*) is 'n varswatermeer in Sentraal-Afrika en vorm die grens tussen Uganda en die Demokratiese Republiek van die Kongo. Die meer is 160&nbsp;km&nbsp;lank, 30&nbsp;km&nbsp;breed en redelik vlak met 'n maksimum diepte van&nbsp;51&nbsp;m. Die Wit Nyl vloei in die meer in vanaf die Victoriameer en hiervandaan staan die uitvloei na die Nylrivier bekend as die *Albertnyl*. Die meer is ook deel van die Groot Mere van Afrika en die Groot Skeurvallei.

Die Rwenzoriberge is net suid van die meer.

## Verwysings 
## Bron 
* ''Africa's Great Rift Valley'' Nigel Pavitt. 2001. 

## Eksterne skakels 
*
Kyogameer

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
Die **Kyogameer** (Engels: *Lake Kyoga*) is 'n varswatermeer net noord van die Victoriameer in Uganda. Die Wit Nyl vloei vanaf die Victoriameer via Kyogameer na die Albertmeer. Tussen die Albertmeer en Victoriameer staan die Nylrivier bekend as die Victorianyl.

## Bron 
* ''Africa's Great Rift Valley'' Nigel Pavitt. 2001. 

## Eksterne skakels
Sentraal-Afrika

duimnael|regs|Lande van Sentraal-Afrika

**Sentraal-Afrika**, of **Middel-Afrika**, is terme wat gebruik word om die gebied van Afrika onder die Sahara-woestyn te beskryf en die westelike "bult", maar ten weste van die Groot Skeurvallei. Die Kongorivier vloei deur Sentraal-Afrika. Hierdie rivier voorsien 'n groter gebied van water as enige ander rivierstelsel, met die uitsondering van die Amesonerivier.

Die lande wat meestal tot Sentraal-Afrika gereken word, is:
* 
* 
* 
* 
* 

Soms word die volgende lande ook ingesluit:
* 
* 
* 
* 
*
Kwadraat

Die **kwadraat** (van Latyns: *quadratus*, vierkant) van 'n getal is die tweede mag van die getal. Die kwadraat word verkry deur die getal met homself te vermenigvuldig. As voorbeeld, die kwadraat van 6 is 6×6 = 36.

Die verband tussen kwadrate en vierkante word duidelik as mens dink dat die oppervlakte van 'n vierkant gelyk is aan die kwadraat van die lengte van die sye.

Voorbeelde: 
:1² = 1 × 1 = 1
:3² = 3 × 3 = 9
:12² = 12 × 12 = 144
:(−3)² = (−3) × (−3) = 9
:\left(\tfrac13\right)^2 = \tfrac13 \times \tfrac13 = \tfrac19
:\left(\sqrt{3}\right)^2 = \left(3^{\frac12}\right)^2 = 3

Die inverse van die kwadraat van nie-negatiewe getalle is die vierkantswortel.

'n Aantal merkwaardige produkte bestaan uit kwadrate:
* (a + b)^2 = a^2 + 2ab + b^2\!
* (a - b)^2 = a^2 - 2ab + b^2\!
* (a + b + c)^2 = a^2 + b^2 + c^2 + 2ab + 2ac + 2bc\!

Dit is ook interessant dat die som van opvolgende onewe getalle die kwadrate lewer:
* 1² = 1
* 2² = 1 + 3
* 3² = 1 + 3 + 5
* 4² = 1 + 3 + 5 + 7
* 5² = 1 + 3 + 5 + 7 + 9
* 6² = 1 + 3 + 5 + 7 + 9 + 11
* 7² = 1 + 3 + 5 + 7 + 9 + 11 + 13
* ens.

Hierdie verhoudings kan ook geskryf word as:
* 1² = 1
* 2² = 1 + 1 + 2
* 3² = 1 + 1 + 2 + 2 + 3
* 4² = 1 + 1 + 2 + 2 + 3 + 3 + 4
* 5² = 1 + 1 + 2 + 2 + 3 + 3 + 4 + 4 + 5
* ens.

So is:
* 26² = 1 + 1 + 2 + 2 + 3 + 3 + ... + 25 + 25 + 26 = 25² + 25 + 26

Mens kan hierdie verhoudings maklik begryp deur die bybehorende vierkante te teken:

   x  x ... x  o  |
   x  x ... x  o  |
   .  . ... .  .  26
   x  x ... x  o  |
   o  o ... o  o  |
 
   

## Sien ook 
* Magsverheffing
Reg op subrogasie

Die reg op **subrogasie**, behels in die Suid-Afrikaanse versekeringsreg die reg van ‘n versekeraar om namens die versekerde teen ‘n derde op te tree en om gebruik te maak van die versekerde se regte en inligting en stel die versekerde skadeloos. Dit gee ook die versekeraar die reg om die wrak (wrakwaarde) te hou nadat die versekeraar die versekerde uitbetaal het. (sien Reinecke et al- "General principles of Insurance law", LexisNexis Durban 2007).
Analogie

'n **Analogie** (van Grieks *analogia*, wat *verhouding* beteken) is die vergelyking van sekere aspekte van een begrip met aspekte van 'n ander begrip. Dit word soms gebruik om 'n komplekse minder bekende scenario met 'n meer eenvoudige en bekende een te vergelyk ten einde 'n idee te gee van hoe die komplekse scenario moontlik is.

'n Standaardanalogie het altyd die vorm: A staan tot B, soos C staan tot D. Voorbeelde van standaard-analogieë:
* Kous staan tot voet, soos handskoen tot hand.
* 64 staan tot 8 soos 16 tot 4.
* 60 staan tot driehoek, soos 90 staan tot vierhoek.
* Parys staan tot Frankryk soos Berlyn staan tot Duitsland.
Edwardmeer

Die **Edwardmeer** (Engels: *Lake Edward*; Frans: *Lac Édouard*) is 'n varswatermeer op die grens tussen Uganda en die Demokratiese Republiek van die Kongo en vorm deel van die Groot Mere van Afrika en die Groot Skeurvallei.

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
duimnael|links|Uitsig oor die meer vanaf Mweya in die Koningin Elizabeth Nasionale Park
Die Rwenzoriberge is 20km noord van die meer.

## Bron 
* ''Africa's Great Rift Valley'' Nigel Pavitt. 2001. 

## Eksterne skakels 
*
Kivumeer

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
[duimnael|links|Kivumeer met [Goma in die agtergrond]]
duimnael|links|Kivumeer
Die **Kivumeer** (Engels: *Lake Kivu*) is 'n varswatermeer in Sentraal-Afrika op die grens van Rwanda en die Demokratiese Republiek van die Kongo. Die meer vorm ook deel van die Groot Mere van Afrika en die Groot Skeurvallei. Die Ruzizirivier verbind die meer met die Tanganjikameer.

## Bron 
* ''Africa's Great Rift Valley'' Nigel Pavitt. 2001. 

## Verwysings 
## Eksterne skakels 
*
Hipotese

'n **Hipotese** is 'n voorlopige veronderstelling. Dit is dus 'n idee wat nog getoets moet word, en meer werk is dus nodig alvorens dit as feitelik korrek aanvaar kan word. Die woord is uit Grieks afgelei: **υπόθεση** [upóthese] = veronderstelling.

Hipoteses word algemeen in die wetenskap gebruik om 'n stelling wat nog nie bewys is nie as die beginpunt van 'n teorie, 'n verklaring of 'n afleiding te gebruik. Verskeie leidrade wat 'n hipotese ondersteun kan versamel word, maar slegs 'n enkele negatiewe uitvallende eksperiment is voldoende om die hipotese ontkragtig te verklaar. Volgens onder andere Karl Popper moet 'n wetenskaplike hipotese daarom "falsifieerbaar" wees. Daar moet dus 'n eksperiment bedink kan word wat die hipotese moontlik ongeldig kan verklaar. Vir baie hipoteses is die wetenskap nog nie ver genoeg gevorder om eksperimenteel volledig uitsluitsel oor die waarheidsgehalte van die hipoteses te kan gee nie.

Die *nulhipotese* in statistiek is 'n veronderstelling oor (een of meer parameters van) 'n kansverdeling, waarvan die korrektheid betwyfel word. Deur middel van 'n statistiese toets word die korrektheid ondersoek deur te poog om met statistiese data in die vorm van 'n steekproef die teendeel aan te toon.

Die woord *hipotese* word ook algemeen in 'n nie-wetenskaplike konteks gebruik om 'n veronderstelling of 'n aanname aan te dui.
'n Basiese beskrywing is dan: "om 'n proses wat nog nie bewys is nie, te bewys."

## Sien ook 
* Wetenskaplike metode